ASAP วิ่งฉิว 5% โบรกฯแนะ”ซื้อ” ชูเป้า 3.50 บ. คาดผลงานครึ่งปีหลังสดใส หลังคุมต้นทุนดีขึ้น
ASAP วิ่งฉิว 5% โบรกฯแนะ"ซื้อ" ชูเป้า 3.50 บ. คาดผลงานครึ่งปีหลังสดใส หลังคุมต้นทุนดีขึ้น โดย ณ เวลา 15.39 น. ราคาอยู่ที่ 2.56 บาท บวก 0.12 บาท หรือ 4.92% สูงสุดที่ 2.62 บาท ต่ำสุดที่ 2.42 บาท ด้วยมูลค่าซื้อขาย 8.33 ล้านบาท
7 มิ.ย. 2562

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ล่าสุด ณ เวลา 15.39 น. อยู่ที่ 2.56 บาท บวก 0.12 บาท หรือ 4.92% สูงสุดที่ 2.62 บาท ต่ำสุดที่ 2.42 บาท ด้วยมูลค่าซื้อขาย 8.33 ล้านบาท

ด้าน บล.ทิสโก้ ระบุในบทวิเคราะห์ (29 พ.ค.62) แนะนำ “ซื้อ” ASAP ราคาเป้าหมาย 3.50 บาท/หุ้น โดยมีมุมมองเชิงบวกต่อ ASAP หลังการประชุมจากการควบคุมต้นทุนของประกันที่ทำให้ต้นทุนลดลงจากปัจจุบัน 15% (เห็นผลในครึ่งปีหลัง 2562 เป็นต้นไป) และอัตรากำไรของรถมือ 2 ที่เริ่มดีขึ้นจากการเปิดของ asap Auto Park และ asap Select อีกทั้งการขึ้นค่าเช่า, อัตราการเช่าที่เพิ่มขึ้น และอุปสงค์ของลูกค้าธุรกิจที่เพิ่มขึ้นเป็นปัจจัยหนุนอุตสาหกรรม
โดยเชื่อว่าด้วยความประหยัดต่อขนาดที่เพิ่มขึ้นการปริมาณรถเป็นปัจจัยสำคัญในการเติบโตจากปัจจุบันที่ 1.54 หมื่นคันจะเพิ่มขึ้นเป็น 2 หมื่นคันได้ภายในสิ้นปีเร็วกว่าแผนเดิมที่ในปี 2563 และด้วยการขายรถมือ 2 กว่า 1 พันคัน ผ่าน Outlet และสาขาแฟรนไชส์ 5 แห่ง จะทำให้อัตรากำไร และส่วนแบ่งรายได้เพิ่มขึ้นในไตรมาส 4/62
โดยปรับประมาณการปี 2562-64 ลงจากผลของภาษีรอตัดบัญชี ด้วยการขายรถมือ 2 ที่ลดลงจากเดิมที่ 1.18 พันคัน ทำให้รายได้ในปี 2562 ลดลง 3% แต่ยังคงรายได้ปี 2562-64 พร้อมปรับลดอัตรากำไรขั้นต้นลงจาก 20% เป็น 19.6% ด้าน SG&amp;A คงที่ 5.5% แต่ภาษีเงินได้รอการตัดบัญชีที่เพิ่มขึ้นทำให้เราปรับผลประกอบการลง 34%, 16% และ 15% ตามลำดับ
ทั้งนี้ มูลค่าที่เหมาะสม 3.50 บาท (PER ที่ 39 เท่าสำหรับปี 2562)  แนะนำ “ซื้อ” มูลค่าที่เหมาะสมคิดเป็นส่วนลด 30% จาก PEG ของกลุ่มที่ 1 เท่า และการเติบโตในช่วง 3 ปี Cagr ที่ 55.7% มีความเสี่ยงในเชิงลบคือ รถเช่าและรถมือ 2 ที่มียอดลดลง ?